‘તમે લોકો તો જાણતાં જ હશો કે જે. આર. પ્રોડક્શન નવા નવા વિક્રમો સ્થાપવા જાણીતું છે. ઇન્ડિયાની સહુથી મોંઘી ફિલ્મ પણ અમે બનાવી છે અને કદાચ સહુથી સસ્તી, એટલે કે માઈક્રો બજેટ ફિલ્મ, પણ હવે વન ઓફ અ કાઈન્ડ, ઇન્ડિયામાં હિન્દી ફિલ્મ ઇન્ડસ્ટ્રીમાં ન બની શકે એવી ફિલ્મ બનાવીને વધુ એક વિક્રમ સ્થાપવા માંગીએ છીએ.’ એકવાર જાનકી રેડ્ડીએ વાત શું શરુ કરી તમામ પત્રકારો એની સંમોહનભરી છટામાં તણાતાં ગયા.